Tazrawt-a ad d-tawi ɣef tewsit n tullist di tsekla taqbaylit. Iwakken ad nẓer d acu-tent tẓulay n tewsit-agi, yessefk fella-neɣ ad neg taṣleḍt i wammud n yiḍrisen i yettusemman d tullisin. Iwakken seg yiḍrisen-a ara d-nessufeɣ tiẓulay n tullist taqbaylit. Tarrayt-agi i d-yewwi lḥal ad tt-neḍfer iwakken ur ɣellin ara yinadiyen deg tewsit-nni n teṣleḍt yaɛnan ilugan n tira n tullist deg yidelsan iberraniyen. Lmeɛna n waya mačči d ilugan n tullisin n tsekliwin tiberraniyin i ɣef ara nadiɣ, ma yella msadan d tira n tullist taqbaylit maca d tasleḍt n tullisin n teqbaylit ara aɣ-id-yefken ilugan d tẓulay n tira-ines.